kiskőrös város pogármestere
ELŐTERJESZTÉS

(a Képviselő-testület 2025. október 15-i ülésére)
TÁRGY: 
Kiskőrös, Luther MÁRTON tér 1. szám alatti ingatlan helyiségeinek használata TÁRGYÁBAN MEGKÖTÖTT bérleti szerződések módosítása 
Kiskőrös Város Önkormányzata (a továbbiakban: Önkormányzat) kizárólagos tulajdonát képezi a Kiskőrös 2677/2 hrsz-on nyilvántartott, kivett irodaház rendeltetésű, természetben 6200 Kiskőrös, Luther Márton tér 1. szám alatti ingatlan. Az ingatlant az Önkormányzat bérbeadás útján az alábbiak szerint hasznosítja.
A Nemzeti Agrárgazdasági Kamara és az Önkormányzat 2020. novemberében helyiségbérleti szerződést kötött a 6200 Kiskőrös, Luther tér 1. szám alatti ingatlanban három, összesen 44,53 m2 nagyságú irodahelyiségek használatára vonatkozóan, meghatározott időtartamra, 2020. november 01. napjától 2025. október 30. napjáig terjedően. Felek a bérleti szerződést a Képviselő-testület 113/2022. számú határozatával a közüzemi díjak területarányos megfizetése és a bérleti díj módosítása tárgyában módosították.

Kiskőrös Város Hegyközsége és az Önkormányzat 2012-ben bérleti szerződést kötött a 6200 Kiskőrös, Luther tér 1. szám alatti ingatlanban 35,1 m2 nagyságú helyiség használatára vonatkozóan, meghatározott időtartamra, 2012. június 01. napjától 2022. május 31. napjáig. Kiskőrös Város Hegyközségének bérleti jogviszonya a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel 2022. december 31. napjáig meghosszabbodott. Felek a bérleti szerződést a Képviselő-testület 113/2022. számú határozatával a közüzemi díjak területarányos megfizetése, a bérleti díj módosítása, helyiséghasználat rendezése és a bérleti jogviszony 2025. október 30. napjáig történő meghosszabbítása tárgyában módosították. 

Az ÜDE-KUNSÁG Vidékfejlesztési Egyesület és az Önkormányzat szintén 2012-ben bérleti szerződést kötött a 6200 Kiskőrös, Luther tér 1. szám alatti ingatlanban 22,8 m2 és 15,732 m2 nagyságú helyiségek használatára vonatkozóan, meghatározott időtartamra, 2012. június 01. napjától 2022. május 31. napjáig. Az ÜDE-KUNSÁG Vidékfejlesztési Egyesület bérleti jogviszonya a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel 2022. december 31. napjáig szintén meghosszabbodott. Felek a bérleti szerződést a Képviselő-testület 113/2022. számú határozatával a közüzemi díjak területarányos megfizetése, a bérleti díj módosítása, helyiséghasználat rendezése és a bérleti jogviszony 2025. október 30. napjáig történő meghosszabbítása tárgyában módosították 

Tekintettel arra, hogy mindhárom szervezet bérleti jogviszonya 2025. október 30. napjával lejár és az Önkormányzatnak a helyiségekre önkormányzati feladatok ellátása tekintetében nincs szüksége, ezért kezdeményezte ezen szervezetek bérleti szerződésének 2028. október 29. napjáig történő meghosszabbítását. Fent nevesített szervezetek egyetértettek a bérleti szerződés 3 évvel történő meghosszabbításával.
Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (2) bekezdése alapján: „a Képviselő-testület dönt az 1 évet meghaladó használati, hasznosítási jog átengedéséről.”

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2025. október 07. 

Domonyi László s.k.,

polgármester
HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata és a Nemzeti Agrárgazdasági Kamara között az Önkormányzat kizárólagos tulajdonát képező, Kiskőrös 2677/2 hrsz-on nyilvántartott, kivett irodaház rendeltetésű ingatlanban 16,24 m2, 16,28 m2 és 12,01 m2 (összesen: 44,53 m2) nagyságú helyiségek használatára vonatkozó helyiségbérleti szerződés a határozat-tervezet 1. számú melléklete szerinti tartalommal módosításra kerüljön.
2. egyetért azzal, hogy Kiskőrös Város Önkormányzata és a Kiskőrös Város Hegyközsége között az Önkormányzat kizárólagos tulajdonát képező, Kiskőrös 2677/2 hrsz-on nyilvántartott, kivett irodaház rendeltetésű ingatlanban 35,48 m2 nagyságú helyiség használatára vonatkozó bérleti szerződés a határozat-tervezet 2. számú melléklete szerinti tartalommal módosításra kerüljön. 
3. egyetért azzal, hogy Kiskőrös Város Önkormányzata és az ÜDE-KUNSÁG Vidékfejlesztési Egyesület között az Önkormányzat kizárólagos tulajdonát képező, Kiskőrös 2677/2 hrsz-on nyilvántartott, kivett irodaház rendeltetésű ingatlanban 22,48 m2 és 15,82 m2 (összesen: 38,30 m2) nagyságú helyiségek használatára vonatkozó bérleti szerződés a határozat-tervezet 3. számú melléklete szerinti tartalommal módosításra kerüljön. 
4. felhatalmazza a polgármestert a határozat-tervezet 1., 2. és 3. mellékletét képező bérleti szerződések módosításainak aláírására.
Felelős:
polgármester

Határidő: 
2025. október 30.
